Eurazinis bukutis

**Eurazinis bukutis**, arba tradicinis sinonimas **bukutis** (*Sitta europaea*) – žvirblinių paukščių (*Passeriformes*) būrio, bukutinių (*Sittidae*) šeimos paukščių rūšis.

## Paplitimas Lietuvoje
Lietuvoje gyvena *Sitta europaea europaea* porūšis. Šalyje dažnas, aptinkamas visoje šalies teritorijoje, stebimas ištisus metus. Manoma, kad šalyje peri iki 50 000 bukučių porų.

## Išvaizda
Naminio žvirblio (*Passer domesticus*) dydžio paukštis, iš tolėliau gali priminti po medžio kamieną laipiojančio genio siluetą. Kūno ilgis 12–14,5 cm cm, svoris 17–28 g, atstumas tarp išskleistų abiejų sparnų galų 22-27 cm.

Šviesiai melsvai pilkšvomis viršutinio kūno plunksnomis ir išilgai galvos per akį einančiu juodu dryželiu. Sparnai ir uodega juodai rusvi. *S. e. europaea* porūšio apatinė kūno dalis ir gerklė balti, *Sitta europaea caesia* porūšio apatinė dalis šviesiai rudai gelsva, gerklė balta, *S. e. sinensis* porūšio apatinė dalis ir gerklė šviesiai rudai gelsvi. Snapas tiesus, pilkas. Kojos stiprios, rusvos, dideliais riestais nagais prisitaikiusiais laipioti po medžių kamienus. Uodega trumpa.

Žymesnių išvaizdos skirtumų tarp patinų ir patelių nėra.

## Buveinės
Sėslūs. Gyvena plačialapiuose miškuose, senuose parkuose, tačiau eglynų vengia. Aptinkami ir senuose pušynuose. 

## Maistas
Savo stipriomis kojomis laipioja kamienais aukštyn ir žemyn, kur nurankioja vabzdžius. Bukutis žiemai kaupia maisto atsargas. Medžių sėklas slepia žievės įdubimuose, plyšiuose, taip pat ir ant žemės. Atsargas sulesa kai trūksta maisto.

## Perėjimas
Gyvena poromis. Jaunų paukščių poros susidaro vasaros pabaigoje, tačiau kartu peržiemojusios jos pavasarį išyra.

Peri genio iškaltose drevėse, apsigyvena inkiluose. Landos angą sumažina užlipdydamas seilėmis suvilgytu moliu. Uoksą iškloja sausais lapais, žievėmis, medienos plaušais. Žieveles nulupa snapu arba nurenka nuo žemės. Lizdą įsirengia per keletą dienų. Kiaušinius deda balandžio mėn. Kiaušiniai balti, su rudomis dėmelėmis. Deda 6-8 kiaušinius (19,9x14 mm; 2,2 g). Peri 14-18 dienų. Jaunikliai lizdą palieka po 23-25 dienų. Išveda vieną vadą.

## Mityba
Bukučiai lesa vorus, vabzdžius, žemuoges, mėlynes, įvairių augalų sėklas. Vasaros pabaigoje neretai apsilanko sodybose, daržuose, pasmaguriauja saulėgrąžų, aguonų.

## Amžius
Gyvena kelerius metus, seniausi individai užfiksuoti sulaukę 11–12 metų.

## Balsas
Paukščių giesmė nesudėtinga, primenanti švilpimą. Ypač ji girdima šiltomis vasario ir kovo mėn. dienomis. Vėliau paukščiai tampa gana tylūs.

## Porūšiai
Išskiriamas 21 porūšis, tačiau dėl tikslaus jų skaičiaus ginčijamasi. Šiuos taksonus galima suskirstyti į tris pagrindines grupes. Jos dar palyginti neseniai galėjo būti geografiškai izoliuotos viena nuo kitos. Ten, kur grupių arealai persidengia, pasitaiko tarpinės išvaizdos paukščių.

Šiauryčių Sibire gyvenantys dideli, baltomis krūtinėmis *[[Sitta arctica|S. e. arctica]]* porūšio bukučiai išsiskiria savo išvaizda ir genetinėmis savybėmis ir tai gali būti dar viena porūšio grupė. Juos visiškai atskira bukučių genties rūšimi pripažįsta tarptautinė ornitologų sąjunga.


Vaizdas:Sitta europaea asiatica.svg|*Sitta europaea asiatica*, su baltu antakiu ir kaktos apačia. Raudonai rudas pasturgalis nėra labai platus.
Vaizdas:Sitta europaea europaea.svg|*Sitta europaea europaea*, apatinė kūno dalis ir gerklė balti. Paplitę pietinėje Skandinavijoje, pietinėje Suomijoje, Baltijos šalyse, europinės Rusijos vidurio regionuose.
Vaizdas:Sitta europaea caesia.svg|*Sitta europaea caesia*, gerklė balta, krūtinė, pilvas, šviesiai rudai gelsvi. Paplitę vakarinėje Europoje, įskaitant vakarinę Lenkiją.
Vaizdas:Sitta europaea sinensis.svg|*Sitta europaea sinensis* porūšis su ryškesnių plunksnų apatinėmis kūno dalimis.


## Galerija

Vaizdas:Epping Forest 3.JPG|Senas lapuočių Eppingo miškas esantis paribyje tarp Didžiojo Londono ir Esekso grafystės, yra tinkama buveinė euraziniams bukučiams.
Vaizdas:Kleiber Sitta europaea.jpg|*S. e. europaea* porūšis pietinės Švedijos Smolando provincijoje
Vaizdas:Sitta europaea europaea, Önneröd, Sweden 2.jpg|*S. e. europaea* porūšis pietvakarių Švedijoje netoli Geteborgo
Vaizdas:Sitta europaea europaea .JPG|*S. e. europaea* porūšis Lesykloje (pietinė Norvegija)
Vaizdas:Sitta europaea EM1B1700 (27808958998).jpg|*S. e. europaea* porūšis (Uplando provincija, Švedija)
Vaizdas:Kleiber Sitta europaea-0447.jpg|*S. e. caesia* porūšis (šiaurinė Austrija)
Vaizdas:Nuthatch (8245646096).jpg|*S. e. caesia* porūšis vidurio Anglijoje
Vaizdas:Sitta europaea -Kent, England-8.jpg|*S. e. caesia* porūšis (Kento grafystė, pietryčių Anglija)
Vaizdas:Kleiber Flug.jpg|*S. e. caesia* porūšio individas skrydžio metu
Vaizdas:Wildlife in woods - geograph.org.uk - 1320606.jpg|Eurazinis bukutis prie uokso
Vaizdas:Sitta europaea MHNT.ZOO.2010.11.183.1.jpg|Kiaušiniai
Vaizdas:Kleiber - Sitta europaea.jpg|Jauniklis
Vaizdas:Eurazinis bukutis vilniuje.jpg|Eurazinis bukutis Vilniuje


## Šaltiniai

## Nuorodos
* datazone.birdlife.org / Eurasian Nuthatch ''Sitta europaea''
* sibirds.ru / Eurasian Nuthatch - Sitta europaea
* oiseaux-birds.com / Eurasian Nuthatch - Sitta europaea
* oiseaux.net / Eurasian Nuthatch - Sitta europaea - Sittelle torchepot
* ebird.org / Eurasian Nuthatch ''Sitta europaea''
* birdsoftheworld.org / Eurasian Nuthatch ''Sitta europaea''
* xeno-canto.org / Eurasian Nuthatch · ''Sitta europaea'' (*eurazinių bukučių balso audio įrašai*)
* youtube.com / Eurasian Nuthatch (Sitta Europaea) (*‘S. e. caesia’ porūšis, giesmė*)
* youtube.com / Nesting birds – Eurasian nuthatch (Sitta europaea) (*Eurazinis bukutis prie uokso*)
* youtube.com / Sitta europaea - Eurasian nuthatch doing home improvement (*eurazinis bukutis uokse įsirenginėja būstą*)